Vom Donschtig bis am Sunntig bini in Kiruna gsi. Kiruna isch di nördlichschti Stadt vo Schwede, ghört zu Lappland und het öppe 20′000 Iiwohner. Kiruna isch vo Göteborg us wiiter weg als Züri. Am Donschtig Morge simmer an Flughafe (und i han keis Ticket glöst, hans im Bus wölle mache, de Automat isch kabutt gsi, Fahrer seit isch gratis *strike*) und via  Stockholm noch Kiruna gfloge. Es het eifach zwei Stund lang genau gliich usgseh, kei Städt, kei Lüüt, eifach Wald, See und viiill Schnee.